CELEX: 42010X0717(03)
Language: hu
Date: 2010-07-17 00:00:00
Title: Az Egyesült Nemzetek Szervezete Európai Gazdasági Bizottságának (ENSZ-EGB) 93. előírása – Egységes rendelkezések a következők jóváhagyásáról: I. Elülső aláfutásgátló berendezések – II. Járművek, jóváhagyott típusú elülső aláfutásgátló beépítése tekintetében – III. Járművek, elülső aláfutás elleni védelem tekintetében

17.7.2010   
            
            
               HU
            
            
               Az Európai Unió Hivatalos Lapja
            
            
               L 185/56
            
         A nemzetközi közjog értelmében jogi hatállyal kizárólag az ENSZ-EGB eredeti szövegei rendelkeznek. Ennek az előírásnak a státusa és hatálybalépésének időpontja az ENSZ-EGB TRANS/WP.29/343 sz. státusdokumentumának legutóbbi változatában ellenőrizhető a következő weboldalon:
   http://www.unece.org/trans/main/wp29/wp29wgs/wp29gen/wp29fdocstts.html
   Az Egyesült Nemzetek Szervezete Európai Gazdasági Bizottságának (ENSZ-EGB) 93. előírása – Egységes rendelkezések a következők jóváhagyásáról:
   
               I.
            
            
               Elülső aláfutásgátló berendezések
            
         
               II.
            
            
               Járművek, jóváhagyott típusú elülső aláfutásgátló beépítése tekintetében
            
         
               III.
            
            
               Járművek, elülső aláfutás elleni védelem tekintetében
            
         
      Hatálybalépés dátuma: 1994. február 27.
   
   TARTALOMJEGYZÉK
   ELŐÍRÁS
   
               1.
            
            Alkalmazási kör
         
               2.
            
            Cél
         
               3.
            
            Fogalommeghatározások
         
               4.
            
            Jóváhagyási kérelem
         I. rész –   Elülső aláfutásgátló berendezések jóváhagyása
   
               5.
            
            Elülső aláfutásgátló berendezés jóváhagyása
         
               6.
            
            Elülső aláfutásgátló berendezésekre vonatkozó követelmények
         II. rész –   Jármű jóváhagyása jóváhagyott típusú elülső aláfutásgátló berendezés beépítése tekintetében
   
               7.
            
            Jóváhagyott elülső aláfutásgátló berendezés beépítésének jóváhagyása
         
               8.
            
            Jóváhagyott elülső aláfutásgátló berendezés beépítésére vonatkozó követelmények
         III. rész –   Jármű jóváhagyása az elülső aláfutás elleni védelem tekintetében
   
               9.
            
            Elülső aláfutás elleni védelemmel ellátott jármű jóváhagyása
         
               10.
            
            Elülső aláfutás elleni védelemmel ellátott járművekre vonatkozó követelmények
         MELLÉKLETEK
   
               1. melléklet –
            
            Értesítés elülső aláfutásgátló berendezés típusa jóváhagyásának megadásáról, kiterjesztéséről, elutasításáról, visszavonásáról vagy gyártásának végleges leállításáról, a 93. előírás I. része alapján
         
               2. melléklet –
            
            Értesítés járműtípus jóváhagyott elülső aláfutásgátló berendezés típusa beépítése tekintetében történő jóváhagyásának megadásáról, kiterjesztéséről, elutasításáról, visszavonásáról vagy gyártásának végleges leállításáról, a 93. előírás II. része alapján
         
               3. melléklet –
            
            Értesítés jármű elülső aláfutás elleni védelem tekintetében történő jóváhagyásának megadásáról, kiterjesztéséről, elutasításáról, visszavonásáról vagy gyártásának végleges leállításáról, a 93. előírás III. része alapján
         
               4. melléklet –
            
            A jóváhagyási jelek elrendezése
         
               5. melléklet –
            
            Vizsgálati feltételek és eljárások
         
               6. melléklet –
            
            A gyártás megfelelősége és más adminisztratív eljárások
         1.   ALKALMAZÁSI KÖR
   
               1.1.
            
            
               Ezen előírás a következőkre vonatkozik:
               
                           1.1.1.
                        
                        
                           I. rész: N2 és N3 kategóriájú járművekbe való beépítésre szánt elülső aláfutásgátló berendezések (1);
                        
                     
                           1.1.2.
                        
                        
                           II. rész: Ezen előírás I. része szerint jóváhagyott típusú, elülső aláfutásgátló berendezések beépítése N2 és N3 kategóriájú járművekbe (1);
                        
                     
                           1.1.3.
                        
                        
                           III. rész: N2 és N3 járművek elülső aláfutás elleni védelmük tekintetében, amelyeket olyan elülső aláfutásgátló berendezéssel szereltek fel, amelyeket ezen előírás I. része szerint külön nem hagytak jóvá, vagy úgy terveztek és/vagy olyan felszereléssel láttak el, hogy alkatrészeiket az elülső aláfutásgátló berendezések feladatát betöltő alkatrésznek lehet tekinteni.
                        
                     
         
               1.2.
            
            
               A legfeljebb 7,5 tonna legnagyobb tömegű, N2 kategóriájú járműveknek csak az ebben az előírásban meghatározott, a talajtól való 400 mm-es távolság követelményének kell megfelelniük.
            
         
               1.3.
            
            
               Ezen előírás rendelkezéseit nem kell alkalmazni a következőkre:
               
                           1.3.1.
                        
                        
                           N2G és N3G kategóriájú terepjáró járművek (1);
                        
                     
                           1.3.2.
                        
                        
                           olyan járművek, amelyek használata nem egyeztethető össze az elülső aláfutás elleni védelemre vonatkozó rendelkezésekkel.
                        
                     
         2.   CÉL
   Ezen előírás célja, hogy az M1 vagy N1 kategóriájú járműveknek (1) az ezen előírás 1. szakaszában említett járművekkel való frontális ütközés esetén hatásos védelmet nyújtson aláfutás ellen.
   3.   FOGALOMMEGHATÁROZÁSOK
   
               3.1.
            
            
               Ezen előírás alkalmazásában:
               3.1.1.   jármű „legnagyobb tömege”: a gyártó által megadott, műszakilag megengedett legnagyobb tömeg (ez a tömeg meghaladhatja a nemzeti hatóságok által „megengedett legnagyobb tömeget”);
               3.1.2.   jármű „legnagyobb súlya”: az a függőleges erő (newtonban), amely a legnagyobb tömegéig terhelt ugyanazon jármű megtartásához szükséges;
               3.1.3.   „terheletlen jármű”: a menetkész állapotban lévő jármű utasok és rakomány nélkül, de feltöltve tüzelőanyaggal, hűtőfolyadékkal, kenőanyaggal, és ellátva szerszámokkal és pótkerékkel (ha a gyártó ezt mint szokásos tartozékot adja meg);
               3.1.4.   „elülső aláfutásgátló berendezés jóváhagyása”: az elülső aláfutásgátló berendezések adott típusának az alábbi 7. szakasz előírásai szerinti jóváhagyása;
               3.1.5.   „elülső aláfutásgátló berendezés típusa”: olyan elülső aláfutásgátló berendezések, amelyek nem különböznek egymástól olyan lényeges jellemzők tekintetében, mint alak, méretek, felerősítés, anyag és az alábbi 4.2. szakaszban megadott jelölések;
               3.1.6.   „elülső aláfutás elleni védelem”: a jármű elülső részén az alábbiak jelenléte:3.1.6.1.külön berendezés (elülső aláfutásgátló berendezés); vagy3.1.6.2.a felépítmény, az alváz vagy más alkatrész olyan kialakítása, amely alakjánál és jellemzőinél fogva teljesen vagy részlegesen ellátja az elülső aláfutásgátló berendezés feladatát;3.1.7.   „jármű jóváhagyása”: járműtípus jóváhagyása az alábbiak tekintetében:
               az előírás II. része alkalmazásában – az előírás I. része alapján jóváhagyott típusú elülső aláfutásgátló berendezés beépítése tekintetében, vagy
               az előírás III. része alkalmazásában – az elülső aláfutás elleni védelem tekintetében;
               3.1.8.   „járműtípus”: olyan járművek, amelyek nem különböznek egymástól lényegesen az alábbi jellemzők tekintetében:
               a legelső tengely szélessége a gumiabroncsok legkülső szélétől mérve, figyelmen kívül hagyva a gumiabroncs talajhoz közeli kidudorodását,
               a jármű elülső részének szerkezete, méretei, alakja és anyaga annyiban, amennyiben ezek összefüggenek az ezen előírás vonatkozó részében foglalt követelményekkel,
               a járműre szerelt, jóváhagyott elülső aláfutásgátló berendezés, amennyiben annak alkalmazása az előírás II. részének megfelelően történik,
               a járműtípus legnagyobb tömege.
            
         4.   JÓVÁHAGYÁSI KÉRELEM
   
               4.1.
            
            
               A járműtípusnak az előírás valamely része tekintetében történő jóváhagyására vonatkozó kérelmet az adott típus (járműtípus/elülső aláfutásgátló berendezés típusa) gyártója vagy az utóbbi jogszerűen meghatalmazott képviselője nyújtja be.
            
         
               4.2.
            
            
               Minden típusnál a kérelemmel együtt be kell nyújtani a következőket:
               
                           4.2.1.
                        
                        
                           a típus (járműtípus/elülső aláfutásgátló berendezés típusa) következő műszaki jellemzőit ismertető dokumentáció három példányban: méretek, körvonalak és szerkezeti anyagok, amennyire az ezen előírás céljából szükséges;
                        
                     
                           4.2.2.
                        
                        
                           az elülső aláfutásgátló berendezés mintája esetében: a minta minden fő, az elülső aláfutás tekintetében jelentőséggel bíró alkatrészén jól láthatóan és kitörölhetetlenül fel kell tüntetni a kérelmező márkanevét vagy védjegyét, valamint a típusjelölést;
                        
                     
                           4.2.3.
                        
                        
                           minden vizsgálatra egy-egy, a jóváhagyásra benyújtott berendezés- vagy járműtípust képviselő berendezést vagy járművet át kell adni a jóváhagyási vizsgálat elvégzéséért felelős műszaki szolgálatnak;
                        
                     
                           4.2.4.
                        
                        
                           az előírás II. és III. része szerinti kérelmek esetében mérés céljából az a jármű is elfogadható, amely nem tartalmazza a rá jellemző valamennyi alkatrészt, amennyiben ezek hiánya nem befolyásolja károsan az elülső aláfutás elleni védelmet;
                        
                     
                           4.2.5.
                        
                        
                           az 5. mellékletben meghatározott P1, P2 és P3 pont helyzetének meghatározása. Az előírás I. részének való megfelelésre vonatkozó kérelmek esetében ezeknek figyelembe kell venniük a II. rész követelményeit.
                        
                     
         
               4.3.
            
            
               Az előírás II. részének való megfelelésre vonatkozó kérelmekhez csatolni kell a következő dokumentumokat:
               
                           4.3.1.
                        
                        
                           a járműtípusra történő felszerelésre szánt elülső aláfutásgátló berendezések jegyzéke;
                        
                     
                           4.3.2.
                        
                        
                           az illetékes hatóság kérésére minden egyes elülső aláfutásgátló berendezés ezen előírás 1. mellékletének megfelelő típus-jóváhagyási értesítését is be kell nyújtani.
                        
                     
         
               4.4.
            
            
               Az előírás II. és III. részének való megfelelés tekintetében benyújtott kérelmekhez csatolni kell a járműtípusra vonatkozó, a 3.1.8. szakaszban meghatározott információkat.
            
         
               4.5.
            
            
               Az illetékes hatóság a 6. melléklet szerint biztosítja a következő adminisztratív eljárásokat az alábbiakra kiterjedően:
               
                           4.5.1.
                        
                        
                           a gyártás megfelelőségének hatásos ellenőrzését biztosító, megfelelő intézkedések meglétének ellenőrzése a típusjóváhagyás megadása előtt;
                        
                     
                           4.5.2.
                        
                        
                           szankciók nem megfelelő gyártás esetén;
                        
                     
                           4.5.3.
                        
                        
                           a típusjóváhagyás módosítása vagy kiterjesztése;
                        
                     
                           4.5.4.
                        
                        
                           a gyártás végleges leállítása.
                        
                     
         I.   RÉSZ
   
      ELÜLSŐ ALÁFUTÁSGÁTLÓ BERENDEZÉSEK JÓVÁHAGYÁSA
   
   5.   ELÜLSŐ ALÁFUTÁSGÁTLÓ BERENDEZÉS JÓVÁHAGYÁSA
   
               5.1.
            
            
               Ha az ezen előírás szerint jóváhagyásra benyújtott elülső aláfutásgátló berendezés megfelel az alábbi 6. szakasz előírásainak, akkor az elülső aláfutásgátló berendezés típusát a 4. melléklet szerinti szabályoknak megfelelően jóvá kell hagyni.
            
         
               5.2.
            
            
               Az elülső aláfutásgátló berendezés valamely típusának ezen előírás szerinti jóváhagyásáról, a jóváhagyás kiterjesztéséről vagy elutasításáról értesíteni kell az 1958. évi egyezményben részes és ezen előírást alkalmazó feleket az ezen előírás 1. mellékletében található mintának megfelelő nyomtatványon.
            
         6.   ELÜLSŐ ALÁFUTÁSGÁTLÓ BERENDEZÉSEKRE VONATKOZÓ KÖVETELMÉNYEK
   
               6.1.
            
            
               Az elülső aláfutásgátló berendezésnek megfelelő szilárdságot kell tanúsítania a jármű hosszirányú tengelyével párhuzamosan ható erőkkel szemben, és egyben meg kell felelnie bizonyos méretkövetelményeknek is. Ezeket az ezen előírás 5. mellékletében meghatározott vizsgálati eljárással és vizsgálati körülmények között kell igazolni.
            
         
               6.2.
            
            
               Az elülső aláfutásgátló berendezés kereszttartójának szelvénymagassága N2 kategóriájú járművek esetében legalább 100 mm, N3 kategóriájú járművek esetében pedig legalább 120 mm kell, hogy legyen. A kereszttartó végei oldalt nem lehetnek előrefelé hajlítva, és nem lehetnek éles külső szélei; ez a feltétel teljesül, ha a kereszttartó végein a külső élek legalább 2,5 mm-es sugárral le vannak kerekítve.
            
         
               6.3.
            
            
               A berendezés úgy is kialakítható, hogy a jármű elején többféle módon is be lehessen állítani a helyzetét. Ebben az esetben olyan biztonságos módszerrel kell a használati helyzetében rögzíteni, amely kizár minden véletlen elmozdulást. Biztosítani kell, hogy az üzemeltető meg tudja változtatni az aláfutásgátló helyzetét; az ehhez szükséges erő nem haladhatja meg a 40 daN értéket.
            
         
               6.4.
            
            
               Minden elülső védőberendezés legkülső felületének egyenletesen simának vagy vízszintesen bordázottnak kell lennie, a csavarok vagy szegecsek kúpos fejei azonban legfeljebb 10 mm távolságra túlnyúlhatnak a felületen.
            
         II.   RÉSZ
   
      JÁRMŰ JÓVÁHAGYÁSA JÓVÁHAGYOTT TÍPUSÚ ELÜLSŐ ALÁFUTÁSGÁTLÓ BEÉPÍTÉSE TEKINTETÉBEN
   
   7.   JÓVÁHAGYOTT ELÜLSŐ ALÁFUTÁSGÁTLÓ BERENDEZÉS BEÉPÍTÉSÉNEK JÓVÁHAGYÁSA
   
               7.1.
            
            
               Ha az előírás e része szerint jóváhagyásra benyújtott jármű fel van szerelve jóváhagyott elülső aláfutásgátló berendezéssel, és megfelel az alábbi 8. szakasz előírásainak, akkor e járműtípust a 4. mellékletben szereplő szabályok szerint jóvá kell hagyni.
            
         
               7.2.
            
            
               A járműtípus ezen előírás szerinti jóváhagyásáról, a jóváhagyás kiterjesztéséről vagy elutasításáról értesíteni kell az 1958. évi egyezményben részes és ezen előírást alkalmazó feleket az ezen előírás 2. mellékletében található mintának megfelelő nyomtatványon.
            
         8.   JÓVÁHAGYOTT ELÜLSŐ ALÁFUTÁSGÁTLÓ BERENDEZÉS BEÉPÍTÉSÉRE VONATKOZÓ KÖVETELMÉNYEK
   
               8.1.
            
            
               A jóváhagyási kérelem tárgyát képező járműtípus legnagyobb tömege nem haladhatja meg azt a tömeget, amelyet a járműre történő felszerelésre szánt, jóváhagyott elülső aláfutásgátló berendezések típus-jóváhagyási értesítésében feltüntetettek.
            
         
               8.2.
            
            
               Az elülső aláfutásgátló berendezéssel ellátott járműnek meg kell felelnie az 5. mellékletben meghatározott egyes méretkövetelményeknek, figyelembe véve a vizsgálati feltételeket és az 1. mellékletben szereplő, az elülső aláfutásgátló berendezés tekintetében kiadott értesítésen megadott adatokat.
            
         
               8.3.
            
            
               Az elülső aláfutásgátló berendezést úgy kell felszerelni, hogy annak hátulja és a jármű legelső része közötti vízszintes távolság legfeljebb 400 mm legyen, amelyből le kell vonni az ezen előírás I. része szerint az elülső aláfutásgátló berendezések típus-jóváhagyási vizsgálatakor kifejtett erők támadáspontjában mért és a típus-jóváhagyási értesítésben (lásd az 1. és 2. ábrát) feltüntetett alakváltozást (az 1. melléklet 9. szakasza).
            
         
               8.4.
            
            
               Ennek a távolságnak a mérésekor figyelmen kívül kell hagyni a jármű minden olyan részét, amely a talajtól 2 m-nél magasabban található.
            
         
               8.5.
            
            
               Az elülső aláfutásgátló alsó lapjának talajtól való legnagyobb távolsága beépített állapotban az 5. melléklet 3. szakaszában meghatározottak szerint a két P1 pont között nem haladhatja meg a 400 mm-t. Az egyes P1 pontokon kívül ez a magasság meghaladhatja a 400 mm-t, feltéve, hogy az alsó oldala nem nyúlik az elülső aláfutásgátló berendezés alsó oldalán közvetlenül a P1 alatt futó és a vízszintessel 15°-os szöget bezáró sík alá (lásd a 3. ábrát).
            
         
               8.6.
            
            
               Az elülső aláfutásgátló berendezésre az előírás I. része szerint kifejtett vizsgálati erők támadáspontjainak talajtól mért és a típus-jóváhagyási értesítésben (lásd az 1. melléklet 8. szakaszát) rögzített magassága nem haladhatja meg a 445 mm-t, az 5. melléklet 3. pontjában meghatározottak szerint.
            
         
               8.7.
            
            
               Az elülső aláfutásgátló berendezés alsó lapjának vonatkozásában a talajtól való távolság a két P1 pont között nem lehet 450 mm-nél nagyobb, figyelembe véve a vizsgálati terhelés I. rész szerinti alkalmazása során történő elmozdulást.
            
         
               8.8.
            
            
               Az elülső aláfutásgátló berendezés szélessége egy ponton sem nyúlhat túl a legelső tengely kerekeit borító sárvédőkön, és egyik oldalon sem lehet a legelső tengelynél több mint 100 mm-nél rövidebb, a gumiabroncsok legkülső pontján mérve, figyelmen kívül hagyva a gumiabroncs talajhoz közeli kidudorodását (lásd az 1. ábrát), illetve egyik oldalon sem lehet 200 mm-nél rövidebb, a vezetőfülke lépcsőjének legkülső pontjától mérve.
            
         III.   RÉSZ
   
      JÁRMŰVEK JÓVÁHAGYÁSA AZ ELÜLSŐ ALÁFUTÁS ELLENI VÉDELEM TEKINTETÉBEN
   
   9.   ELÜLSŐ ALÁFUTÁS ELLENI VÉDELEMMEL ELLÁTOTT JÁRMŰ JÓVÁHAGYÁSA
   
               9.1.
            
            
               Ha az ezen előírás szerint jóváhagyásra benyújtott járművet olyan, elülső aláfutás elleni védelemmel látták el, amely megfelel az alábbi 10. szakasz előírásainak, akkor ezt a járműtípust a 4. mellékletben szereplő szabályoknak megfelelően jóvá kell hagyni.
            
         
               9.2.
            
            
               A járműtípus ezen előírás szerinti jóváhagyásáról vagy a jóváhagyás kiterjesztéséről vagy elutasításáról értesíteni kell az 1958. évi egyezményben részes és ezen előírást alkalmazó feleket az ezen előírás 3. mellékletében található mintának megfelelő nyomtatványon.
            
         10.   ELÜLSŐ ALÁFUTÁS ELLENI VÉDELEMMEL ELLÁTOTT JÁRMŰVEKRE VONATKOZÓ KÖVETELMÉNYEK
   
               10.1.
            
            
               Minden N2 vagy N3 kategóriájú járművet a 2. szakaszban megállapított követelményt kielégítőnek kell tekinteni, feltéve, hogy a járművet olyan elülső aláfutásgátló berendezéssel szerelték fel, melyet az előírás I. része alapján külön nem hagytak jóvá, illetve az elejét úgy tervezték és/vagy olyan felszereléssel látták el, hogy alkatrészeit alakjuknál és jellemzőiknél fogva teljesen vagy részlegesen az elülső aláfutásgátló berendezések feladatát betöltő alkatrésznek lehet tekinteni. Azon alkatrészeket, amelyek együttes funkciója megfelel a következő követelményeknek, aláfutásgátló berendezést alkotó alkatrészeknek kell tekinteni.
            
         
               10.2.
            
            
               Az elülső aláfutás elleni védelemnek megfelelő szilárdságot kell tanúsítania a jármű hosszirányú tengelyével párhuzamosan ható erőkkel szemben. Az elülső aláfutás elleni védelemnek meg kell felelnie bizonyos méretkövetelményeknek is. Ezeket az ezen előírás 5. mellékletében meghatározott vizsgálati eljárással és vizsgálati körülmények között kell igazolni.
            
         
               10.3.
            
            
               A III. rész szerinti kérelmek esetében az elülső aláfutásgátló berendezés (az I. rész szerint külön jóvá nem hagyott) kereszttartójának szelvénymagassága N2 kategóriájú járművek esetében legalább 100 mm, N3 kategóriájú járművek esetében pedig legalább 120 mm kell, hogy legyen.
            
         
               10.4.
            
            
               A berendezés úgy is kialakítható, hogy a jármű elején többféle módon is be lehessen állítani a helyzetét. Ebben az esetben olyan biztonságos módszerrel kell a használati helyzetében rögzíteni, amely kizár minden véletlen elmozdulást. Biztosítani kell, hogy az üzemeltető meg tudja változtatni az aláfutásgátló helyzetét; az ehhez szükséges erő nem haladhatja meg a 40 daN értéket.
            
         
               10.5.
            
            
               Az aláfutás elleni védelemnek kellően erősnek kell lennie ahhoz, hogy (az e mellékletben meghatározott) vizsgálati erők kifejtése után a jármű legelső pontja és a méréshez használt nyomódugattyú járművel való érintkezési felülete között a hátrafelé mért vízszintes távolság ne legyen nagyobb 400 mm-nél.
            
         
               10.6.
            
            
               Ennek a távolságnak a mérésekor figyelmen kívül kell hagyni a jármű minden olyan részét, amely a talajtól 2 m-nél magasabban található.
            
         
               10.7.
            
            
               Az elülső aláfutás elleni védelem alsó lapjának talajtól való legnagyobb távolsága az 5. melléklet 2. szakaszában meghatározottak szerint a két P1 pont között nem haladhatja meg a 400 mm-t. Az egyes P1 pontokon kívül ez a magasság meghaladhatja a 400 mm-t, feltéve, hogy az alsó oldala nem nyúlik az elülső aláfutás elleni védelem alsó oldalán közvetlenül a P1 alatt futó és a vízszintessel 15°-os szöget bezáró sík alá (lásd a 3. ábrát).
            
         
               10.8.
            
            
               Az elülső aláfutás elleni védelem alsó lapjának vonatkozásában a talajtól való távolság a két P1 pont között nem lehet 450 mm-nél nagyobb, figyelembe véve a vizsgálati terhelés kifejtése során történő elmozdulást.
            
         
               10.9.
            
            
               Az elülső aláfutás elleni védelem szélessége egy ponton sem nyúlhat túl a legelső tengely kerekeit borító sárvédőkön, és egyik oldalon sem lehet több mint 100 mm-nél rövidebb, mint a legelső tengely, a gumiabroncsok legkülső pontján mérve, figyelmen kívül hagyva a gumiabroncs talajhoz közeli kidudorodását (lásd az 1. ábrát), illetve egyik oldalon sem lehet 200 mm-nél rövidebb, a vezetőfülke lépcsőjének legkülső pontjától mérve.
            
         
      1.   ábra
   
   
      
   
      2.   ábra
   
   
      
   
      3.   ábra
   
   
      
   
      (1)  Lásd a Motoros járművekre vonatkozó egységesített állásfoglalást (R.E.3) (dokumentum: TRANS/SC1/WP29/78/3. javított változat).
   
      1. MELLÉKLET
      
         ÉRTESÍTÉS
      
      (Legnagyobb megengedett formátum: A4 [210 × 297 mm])
      
         
      
         
   
   
      2. MELLÉKLET
      
         ÉRTESÍTÉS
      
      (Legnagyobb megengedett formátum: A4 [210 × 297 mm])
      
         
   
   
      3. MELLÉKLET
      
         ÉRTESÍTÉS
      
      (Legnagyobb megengedett formátum: A4 [210 × 297 mm])
      
         
   
   
      4. MELLÉKLET
      
         A JÓVÁHAGYÁSI JELEK ELRENDEZÉSE
      
      1.   JÓVÁHAGYÁSI SZÁM
      
                  1.1.
               
               
                  Mindegyik jóváhagyott típushoz jóváhagyási számot kell rendelni. Ennek első két számjegye (jelenleg 00) a jóváhagyás kiadásának időpontjában az előírást lényeges műszaki tartalommal módosító legutóbbi módosítássorozat száma. Ugyanazon szerződő fél nem rendelheti ugyanazt a számot több típushoz.
               
            
                  1.2.
               
               
                  Egy típus ezen előírás szerinti jóváhagyásáról, a jóváhagyás kiterjesztéséről vagy elutasításáról értesíteni kell az 1958. évi egyezményben részes és ezen előírást alkalmazó feleket az ezen előírás 1., 2. vagy 3. mellékletében szereplő mintának megfelelő nyomtatványok egyikén.
               
            
                  1.3.
               
               
                  Minden olyan sorozaton, amely megfelel az ezen előírás szerint jóváhagyott járműtípusnak, a jóváhagyási értesítésben megadott, könnyen hozzáférhető helyen (műszaki egység esetében olyan helyen, amely az egység beépítése után is jól látszik) fel kell tüntetni egy nemzetközi jóváhagyási jelet, amely a következőkből áll:
                  
                              1.3.1.
                           
                           
                              egy kör, benne az „E” betű és a jóváhagyó ország egyedi azonosító száma (1);
                           
                        
                              1.3.2.
                           
                           
                              ezen előírás száma, amelyet egy „R” betű, egy kötőjel és a jóváhagyási szám követ az 1.3.1. szakaszban előírt kör jobb oldalán;
                           
                        
                              1.3.3.
                           
                           
                              egy további jelölés, amelyet az előírás számától vízszintes vonal választ el, és az előírás azon (I., II. vagy III.) részét jelölő római szám(ok)ból áll, amely szerint az eszközt vagy berendezést jóváhagyták.
                           
                        
            
                  1.4.
               
               
                  Ha a jármű megfelel az egyezményhez mellékelt egy vagy több további előírás szerint abban az országban jóváhagyott járműtípusnak, amely ezen előírás alapján megadta a jóváhagyást, akkor az e melléklet 1.3.1. szakaszában előírt jelet nem szükséges megismételni; ilyen esetben a melléklet 1.3.1. szakaszában előírt jel jobb oldalán egymás alatt kell feltüntetni az előírás és a jóváhagyás számát, valamint az összes olyan előírás kiegészítő jelét, amelyek szerint a jóváhagyást megadták ugyanabban az országban, amely ezen előírás szerint is megadta a jóváhagyást.
               
            
                  1.5.
               
               
                  A jóváhagyási jelnek jól olvashatónak és eltávolíthatatlannak kell lennie.
               
            2.   A JÓVÁHAGYÁSI JELEK ELRENDEZÉSE
      2.1.   A. minta
      
         
      
                  2.1.1.
               
               
                  A járművön elhelyezett fenti jóváhagyási jel azt mutatja, hogy az érintett járműtípust az Egyesült Királyságban (E11) az ütközés esetén történő elülső aláfutás elleni védelem tekintetében a 93. számú előírás II. része (jóváhagyott típusú elülső aláfutásgátló berendezés beépítése) szerint hagyták jóvá, a 002439 jóváhagyási számon. A jóváhagyási szám első két számjegye azt jelzi, hogy a jóváhagyást a 93. előírás II. része eredeti változatának követelményei szerint adták meg.
               
            2.2.   B. minta
      
         
      
                  2.2.1.
               
               
                  A járművön elhelyezett fenti jóváhagyási jel azt mutatja, hogy az érintett járműtípust az Egyesült Királyságban (E11) a 93. számú előírás II. része és a 31. számú előírás (2) szerint hagyták jóvá. A jóváhagyási számok azt mutatják, hogy azokban az időpontokban, amikor a vonatkozó jóváhagyásokat megadták, a 93. előírás eredeti változatában volt hatályos, a 31. előírás pedig tartalmazta a 2. módosítássorozatot.
               
            
         (1)  1 – Németország, 2 – Franciaország, 3 – Olaszország, 4 – Hollandia, 5 – Svédország, 6 – Belgium, 7 – Magyarország, 8 – Cseh Köztársaság, 9 – Spanyolország, 10 – Jugoszlávia, 11 – Egyesült Királyság, 12 – Ausztria, 13 – Luxemburg, 14 – Svájc, 15 (szabad), 16 – Norvégia, 17 – Finnország, 18 – Dánia, 19 – Románia, 20 – Lengyelország, 21 – Portugália, 22 – Orosz Föderáció, 23 – Görögország, 24, 25 – (szabad), 26 – Szlovénia, 27 – Szlovákia. A további számokat további országokhoz rendelik, időrendi sorrendben aszerint, hogy a gépjárművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló egyezményt mikor ratifikálják, vagy ahhoz mikor csatlakoznak, és az így kijelölt számokat az Egyesült Nemzetek főtitkára közli az egyezményben részes szerződő felekkel.
      
         (2)  Az utóbbi szám csak példaként szolgál.
   
   
      5. MELLÉKLET
      
         VIZSGÁLATI FELTÉTELEK ÉS ELJÁRÁSOK
      
      1.   AZ ELÜLSŐ ALÁFUTÁSGÁTLÓRA VONATKOZÓ VIZSGÁLATI FELTÉTELEK
      
                  1.1.
               
               
                  A gyártó kérésétől függően a vizsgálat végezhető:
                  
                              1.1.1.
                           
                           
                              olyan típusú járművön, amelyhez az elülső aláfutásgátló berendezést tervezték; ebben az esetben a 2. szakaszban szereplő feltételeket kell figyelembe venni; vagy
                           
                        
                              1.1.2.
                           
                           
                              olyan járműtípus alvázának egy részén, amelyhez az elülső aláfutásgátló berendezést tervezték; ennek a résznek jellemzőnek kell lennie a szóban forgó járműtípusra; vagy
                           
                        
                              1.1.3.
                           
                           
                              merev mérőpadon.
                           
                        
            
                  1.2.
               
               
                  Az 1.1.2. és az 1.1.3. szakasz esetében az elülső aláfutásgátló berendezést a járműalváz vagy a merev mérőpad alkatrészeihez rögzítő elemeknek hasonlónak kell lenniük azokhoz, amilyeneket az elülső aláfutásgátló berendezésnek a járműbe történő beépítésére használnak.
               
            
                  1.3.
               
               
                  A gyártó kérésére és a műszaki szolgálat beleegyezésével a 3. szakaszban leírt vizsgálati eljárást számítással vagy más olyan módszerrel lehet helyettesíteni, amelynek egyenértékűsége bizonyított.
               
            2.   A JÁRMŰRE VONATKOZÓ VIZSGÁLATI FELTÉTELEK
      
                  2.1.
               
               
                  A járművet bármilyen, a jármű gyártója által meghatározott módszerrel rögzíteni lehet, ha ez az alábbi 3.1. szakaszban előírt erők kialakulásához szükséges.
               
            
                  2.2.
               
               
                  A méreteket úgy kell levenni, mintha a jármű a következő állapotban lenne:
                  
                              2.2.1.
                           
                           
                              A jármű terheletlen.
                           
                        
                              2.2.2.
                           
                           
                              A jármű vízszintes, sík, merev és sima felületen áll.
                           
                        
                              2.2.3.
                           
                           
                              Az első kerekek egyenes helyzetben állnak.
                           
                        
                              2.2.4.
                           
                           
                              A gumiabroncsok a járműgyártó által ajánlott nyomásra vannak felfújva.
                           
                        
                              2.2.5.
                           
                           
                              Hidropneumatikus, hidraulikus vagy pneumatikus felfüggesztéssel, vagy a terhelés függvényében a magasságot automatikusan szabályozó szerkezettel ellátott járművek a gyártó által megadott szokásos üzemi állapotban vannak.
                           
                        
            3.   A VIZSGÁLAT MENETE
      
                  3.1.
               
               
                  A P1 pontok az első tengely gumiabroncsainak legkülső – figyelmen kívül hagyva a gumiabroncs talajhoz közeli kidudorodását – pontjait érintő hosszirányú síkoktól legfeljebb 200 mm-re helyezkednek el; a P2 pontok egymástól 700–1 200 mm távolságra szimmetrikusan helyezkednek el a jármű hosszirányú középsíkjához képest. A pontos értéket a gyártó határozza meg.
               
            
                  3.2.
               
               
                  A P1 és P2 pontok talaj feletti magasságát a gyártó határozza meg, az eszköz homlokfelületét határoló vonalakon belül. Magassága azonban terheletlen járműnél nem haladhatja meg a 445 mm-t. A P3 a jármű függőleges hosszirányú középsíkján található (lásd az előírás 1. ábráját).
               
            
                  3.3.
               
               
                  Az alább meghatározott vizsgálati erőket ugyanazon a járművön vagy eszközön – vagy a gyártó/képviselő kérése szerint különböző járműveken vagy eszközmintákon – végzett külön mérések során minden mérési pontra ki kell fejteni.
                  
                              3.3.1.
                           
                           
                              Ha a jármű elülső aláfutás elleni védelem tekintetében jelentőséggel bíró szerkezete és alkatrészei a hosszirányú középsíkkal lényegében szimmetrikusak, a P1 és P2 pontokon a méréseket csak az egyik oldalon kell elvégezni.
                           
                        
                              3.3.2.
                           
                           
                              Méréskor az erőket a lehető leggyorsabban kell kifejteni, és az eszköznek vagy a járműnek a következő szakaszokban megadott erőket legalább 0,2 másodpercig el kell viselnie.
                           
                        
                              3.3.3.
                           
                           
                              A jármű vagy a tervezett járműtípus(ok) legnagyobb súlyának 50 %-ával megegyező, de legfeljebb 80 x 103 N vízszintes erőt kell egymás után mindkét P1 pontra kifejteni.
                           
                        
                              3.3.4.
                           
                           
                              A jármű vagy a tervezett járműtípus(ok) legnagyobb súlyának 100 %-ával megegyező, de legfeljebb 160 x 103 N vízszintes erőt kell egymás után mindkét P2 pontra kifejteni. Ha az eszköz nem folytonos és a két P2 pont közötti keresztmetszetre korlátozódik, a mérést a P1 pontra megegyező vízszintes erőnek a P3 pontra történő kifejtésével kell folytatni.
                           
                        
            
                  3.4.
               
               
                  A fenti erők kifejtése során az egyes mérési pontok legnagyobb vízszintes és függőleges elmozdulását fel kell jegyezni, a legnagyobb értéket pedig az értesítési dokumentumon kell rögzíteni.
               
            
                  3.5.
               
               
                  A fent említett követelmények teljesülésének ellenőrzésére szolgáló gyakorlati mérés végzésekor a következő feltételeknek kell teljesülniük:
                  
                              3.5.1.
                           
                           
                              A III. rész szerinti kérelmek esetében (az I. rész szerint külön jóvá nem hagyott) elülső aláfutásgátló berendezést a jármű alvázhossztartójához vagy az e funkciót betöltő más alkatrészhez, illetve az igazoltan egyenértékű teljesítményjellemzőkkel rendelkező szerkezethez kell rögzíteni.
                           
                        
                              3.5.2.
                           
                           
                              A megadott erőket megfelelően (pl. kardáncsuklóval) összekötött ütközőkkel kell kifejteni, és azoknak párhuzamosnak kell lenniük a jármű hosszirányú középsíkjával, egy legfeljebb 250 mm-es magas (a pontos magasságot és szélességet a gyártó adja meg) és legfeljebb 400 mm széles felületen keresztül, a függőleges szélein 5 ± 1 mm-es görbületi sugárral; a felület középpontját egymás után kell a P1, P2 és P3 pontra helyezni.
                           
                        
            
   
      6. MELLÉKLET
      
         A gyártás megfelelősége és más adminisztratív eljárások
      
      1.   A GYÁRTÁS MEGFELELŐSÉGE
      
                  1.1.
               
               
                  Az előírás értelmében jóváhagyott elülső aláfutásgátló berendezéseket és járműveket a típusjóváhagyásnak megfelelően kell gyártani az ebben az előírásban rögzített követelmények betartásával.
               
            
                  1.2.
               
               
                  A 1.1. szakaszban előírtak teljesülésének ellenőrzése céljából megfelelő gyártásellenőrzést kell alkalmazni.
               
            
                  1.3.
               
               
                  A jóváhagyás jogosultjának különösen:
                  
                              1.3.1.
                           
                           
                              gondoskodnia kell a termékek hatásos minőség-ellenőrzéséhez szükséges eljárások alkalmazásáról;
                           
                        
                              1.3.2.
                           
                           
                              rendelkeznie kell az egyes jóváhagyott típusoknak való megfelelés ellenőrzéséhez szükséges mérőfelszereléssel;
                           
                        
                              1.3.3.
                           
                           
                              biztosítania kell, hogy a vizsgálati eredményeket rögzítsék, és a jóváhagyó hatósággal egyetértésben megállapított időszakban a csatolt dokumentumok rendelkezésre álljanak;
                           
                        
                              1.3.4.
                           
                           
                              elemeznie kell az egyes vizsgálati típusok eredményét, hogy ellenőrizze és biztosítsa a jármű vagy eszköz jellemzőinek állandóságát, az ipari gyártásban megengedhető tűrések figyelembevételével;
                           
                        
                              1.3.5.
                           
                           
                              biztosítania kell, hogy minden jármű- vagy eszköztípuson megfelelő ellenőrzéseket és vizsgálatokat végezzenek az elülső aláfutás elleni védelem feladatát betöltő alkatrészek méretei, anyagai és teljesítménye, illetve ezen alkatrészek járműbe történő beépítése tekintetében;
                           
                        
                              1.3.6.
                           
                           
                              gondoskodnia kell arról, hogy ha egy adott vizsgálati típusnál a mintasorozat vagy a próbadarabok azt mutatják, hogy a gyártás nem megfelelő, akkor újabb mintavételt és vizsgálatot végezzenek. Ilyen esetben minden szükséges lépést meg kell tenni a gyártás megfelelőségének helyreállítása érdekében.
                           
                        
            
                  1.4.
               
               
                  A típusjóváhagyást megadó hatóság bármikor ellenőrizheti az egyes termelési egységekben alkalmazott megfelelőség-ellenőrzési módszereket.
                  
                              1.4.1.
                           
                           
                              A vizsgálati naplókat és termelési nyilvántartásokat minden ellenőrzéskor be kell mutatni a helyszíni ellenőrnek.
                           
                        
                              1.4.2.
                           
                           
                              Az ellenőr szúrópróbaszerűen mintát vehet, amelyet megvizsgálnak a gyártó laboratóriumában. A minták legkisebb száma a gyártó saját ellenőrzéseinek eredményei alapján határozható meg.
                           
                        
                              1.4.3.
                           
                           
                              Ha a minőség nem tűnik kielégítőnek, vagy úgy tűnik, hogy ellenőrizni kell a fenti 1.4.2. szakasz szerint végrehajtott vizsgálat hitelességét, az ellenőr mintákat választ ki a jóváhagyási vizsgálatot végző műszaki szolgálathoz történő megküldés céljából.
                           
                        
                              1.4.4.
                           
                           
                              Az illetékes hatóság az ezen előírásban előírt bármilyen vizsgálatot elvégezhet.
                           
                        
                              1.4.5.
                           
                           
                              Az illetékes hatóság által engedélyezett ellenőrzésekre általában kétévente kerül sor. Ha az ilyen helyszíni ellenőrzés negatív eredménnyel zárul, akkor az illetékes hatóság gondoskodik arról, hogy minden szükséges intézkedést megtegyenek a gyártás megfelelőségének minél gyorsabb helyreállítása érdekében.
                           
                        
            2.   SZANKCIÓK NEM MEGFELELŐ GYÁRTÁS ESETÉN
      
                  2.1.
               
               
                  Az ezen előírás alapján az elülső aláfutásgátló berendezések egy adott típusára megadott jóváhagyás visszavonható, ha a fent előírt követelmények nem teljesülnek, illetve ha a védőeszköz nem felelt meg az ebben az előírásban előírt vizsgálaton.
               
            
                  2.2.
               
               
                  Ha az egyezményben részes és ezen előírást alkalmazó valamely szerződő fél visszavon egy előzőleg általa megadott jóváhagyást, akkor erről az ezen előírás 1., 2. és 3. mellékletében található mintának megfelelő nyomtatványon haladéktalanul értesíti az ezen előírást alkalmazó többi szerződő felet.
               
            3.   A JÓVÁHAGYÁS MÓDOSÍTÁSA ÉS KITERJESZTÉSE
      
                  3.1.
               
               
                  Az elülső aláfutásgátló berendezés- vagy járműtípus bármilyen módosításáról értesíteni kell a járműtípust jóváhagyó hatóságot. A hatóság ezt követően a következőképpen járhat el:
                  
                              3.1.1.
                           
                           
                              úgy ítéli meg, hogy az elvégzett módosításoknak nagy valószínűséggel nincs számottevő kedvezőtlen hatása, és az elülső aláfutásgátló berendezés vagy jármű továbbra is megfelel az előírásoknak; vagy
                           
                        
                              3.1.2.
                           
                           
                              új vizsgálati jegyzőkönyvet kér a vizsgálat elvégzéséért felelős műszaki szolgálattól.
                           
                        
            
                  3.2.
               
               
                  A módosításra vonatkozó jóváhagyás megerősítéséről vagy elutasításáról – a változtatások megadásával – értesíteni kell a megállapodásban részt vevő és az előírást alkalmazó feleket az előírás 1., 2. vagy 3. mellékletében található mintának megfelelő nyomtatványon.
               
            
                  3.3.
               
               
                  A jóváhagyást kiterjesztő illetékes hatóság sorszámot rendel a kiterjesztéshez, és erről az ezen előírás 1., 2. vagy 3. mellékletében található mintának megfelelő nyomtatványon értesíti az 1958. évi egyezményben részes és ezen előírást alkalmazó feleket.
               
            4.   GYÁRTÁS VÉGLEGES LEÁLLÍTÁSA
      Ha a jóváhagyás birtokosa véglegesen leállítja az ezen előírás szerint jóváhagyott típusú elülső aláfutásgátló berendezés vagy jármű elülső aláfutás elleni védelme gyártását, akkor erről értesítenie kell a jóváhagyást megadó hatóságot. A hatóság az értesítés kézhezvétele után az ezen előírás 1., 2. vagy 3. mellékletében található mintának megfelelő nyomtatványon értesíti erről az 1958. évi egyezményben részes és ezen előírást alkalmazó feleket.
      5.   A JÓVÁHAGYÁSI VIZSGÁLAT ELVÉGZÉSÉÉRT FELELŐS MŰSZAKI SZOLGÁLATOK ÉS A JÓVÁHAGYÓ HATÓSÁGOK NEVE ÉS CÍME
      Az 1958. évi egyezményben részes és ezen előírást alkalmazó szerződő felek megadják az Egyesült Nemzetek Szervezete Titkárságának a jóváhagyási vizsgálat elvégzéséért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott jóváhagyásokat, kiterjesztéseket, elutasításokat vagy visszavonásokat, vagy a gyártás végleges leállítását igazoló értesítéseket fogadó hatóságok nevét és címét.